મુંબઇ : દુષ્કાળનો સામનો કરી રહેલ મહારાષ્ટ્ર સરકાર આ વર્ષનાં મોનસુન સીઝનમાં ઓછા વરસાદનું કોઇ જ રિસ્ક લેવા નથી માંગતી.જેનાં કારણે મહારાષ્ટ્ર સરકારે ક્લાઉડ સીડિંગ (વાદળોનું બીજારોપણ)ની યોજના બનાવી છે. ચોમાસુ શરૂ થતાની સાથે જ મહારાષ્ટ્ર સરકાર આ યોજના પર કામ કરવા અંગે વિચારી રહી છે. ચોમાસા સાથે જ આ કામ ચાલુ કરી દેવાશે જેથી મરાઠાવાડ જેવા વિસ્તારોમાં પીવાના પાણીની સમસ્યાનો ઉકેલ આવી જાય. આ પ્રયોગ ગત્ત વર્ષે ઓગષ્ટથી નવેમ્બરનાં ગાળામાં પણ કરાયો હતો. જો કે પ્રોજેક્ટ વધારે સફળ નહોતો રહ્યો.